OSNOVNA ŠKOLA SOKOLOVAC

Trg dr.Tomislava Bardeka 10

Sokolovac

**J A V N I P O Z I V**

za prijam osobe na stručno osposobljavanje bez zasnivanja radnog odnosa u Osnovnu školu Sokolovac

1.Prima se polaznika stručnog osposobljavanja za rad bez zasnivanja radnog odnosa(m/ž), na razdoblje do 12 mjeseci u punom radnom vremenu za radno mjesto učitelj razredne nastave (m/ž) – jedan izvršitelj u PŠ Velika Mučna.

2.Prima se polaznika stručnog osposobljavanja za rad bez zasnivanja radnog odnosa(m/ž), na razdoblje do 12 mjeseci u punom radnom vremenu za radno mjesto učitelj razredne nastave (m/ž) – jedan izvršitelj u PŠ Mala Mučna.

Polaznik stručnog osposobljavanja za rad bez zasnivanja radnog odnosa nije u radnom odnosu i ne prima naknadu za svoj rad osim naknade koju osigurava Hrvatski zavod za zapošljavanje za polaznika.

Osim uvjeta o stručnoj spremi kandidati za prijavu na ovaj Javni poziv moraju ispuniti sljedeće uvjete:

-da je nezaposlena osoba bez radnog iskustva u zvanju za koje se obrazovala i nalazi se u evidenciji tijela nadležnog za vođenje evidencije o nezaposlenima, kao nezaposlena osoba duže od trideset (30) dana i koja bez obzira na razdoblje ukupno evidentiranog staža u mirovinskome osiguranju, nema više od jedne (1) godine staža u zvanju za koje se obrazovala, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja,

-da prema članku 41. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja stručni ispit ili radno iskustvo

-ne postoje zapreke za zasnivanje radnog odnosa u školskoj ustanovi utvrđene člankom 106. Zakona o odgoju i obrazovanju u osnovnoj i srednjoj školi (N.N. 126/12 – pročišćeni tekst)

-ispunjavaju uvjete za zasnivanje radnog odnosa iz članka 105. Zakona o odgoju i obrazovanju u osnovnoj i srednjoj školi (N.N. 126/12 – pročišćeni tekst).

Kandidati koji ispunjavaju tražene uvjete dužni su uz prijavu dostaviti:

- kratki životopis

- dokaz o hrvatskom državljanstvu

- ovjerenu presliku diplome o stručnoj spremi

- presliku radne knjižice (stranice 1, 2 i 3 te podaci o zaposlenju i stažu)

- potvrdu mjerodavnog suda da ne postoje zapreke za obavljanje poslova na temelju čl.106. Zakonu o odgoju i obrazovanju u osnovnoj i srednjoj školi .

- potvrdu da se vodi kao nezaposlena osoba bez radnog iskustva duže od 30 dana i nema više od godinu dana staža u zvanju za koje se obrazovala

Prije sklapanja ugovora kandidati mogu biti pozvani na razgovor.

Izrazi navedeni u javnom pozivu u muškom rodu su neutralni o odnose se na osobe oba spola.

Pisane prijave podnose se u roku 7 dana od objave javnog poziva na oglasnoj ploči te mrežnoj stranici Hrvatskog zavoda za zapošljavanje i to neposredno ili preporučeno na adresu:

Osnovna škola Sokolovac, Trg dr Tomislava Bardeka 10, 48306 Sokolovac

Nepotpune i nepravodobne prijave neće se razmatrati.